**Naš domar Juro**

Dobili smo od profesorice zadatak opisati lik koji mi se ne čini naročito zabavnim

jer je stalno ozbiljan. To je školski domar Juro. Dakle, sada ga moram opisati.

Domar Juro ima okruglu glavu s, koliko se sjećam, sijedom kosom.

Ima smeđe-zelene oči. Lice mu je naborano i ima dubok glas. Vidjela sam da ima dugačke ruke.

Noge, kao ni ruke, nisu dugačke, nego su kraće. Stalno nosi plavu šiltericu i radno odijelo, nikad ga

nisam vidjela u nekoj drugoj odjeći. Kada je loše volje, namrgođen je i ne pokušava sakriti ljutnju,

a kada je veseo, ima veliki osmijeh. Ponekad, kada je dobre volje, a mi zaboravimo ključeve, kaže da

ga odvedemo k ormariću da ga otključa, a putem pričamo.

Zapravo, kada malo bolje promislim, domar Juro nije tako loš kako sam ga u

uvodu opisala. Znam to po svojoj mami koja kada ima puno pacijenata, dođe kući umorna, ljuta i

neraspoložena, ali kada nema puno pacijenata, dođe kući vesela, nasmiješena i puna razumijevanja

za sestrine i moje nestašluke.

Martina Brekalo, 5.d

**Naš domar Juro**

Zaboraviš li ključić za ormarić ponijeti u školu, imat ćeš susret s Jurom.

To je naš domar koji svojim rukama pokriva cijelu školu. Njegov posao su popravci i održavanje škole.

Naš domar Juro prosječne je visine i težine. Uvijek nosi radno odijelo po kojem ga je lako

prepoznati. Drag je i ljubazan. Na glavi nosi kapu tako da mu se rijetko može vidjeti kosa. Njegov

osmijeh skriva se ispod crnih brkova. On je poput duha, nikad ne znaš u kojem se kutu škole nalazi.

Domara Juru rijetko vidimo, ali kada trebamo njegovu pomoć, uvijek je tu.

Pojavi se, marljivo riješi problem i opet nestane tko zna gdje.

Magdalena Radi, 5.c